5.5.2022 г.
BG
Официален вестник на Европейския съюз
C 184/25 Сряда, 20 октомври 2021 r.
91. счита, че по-нататъшното развитие и устойчивите иновации в сферата на производството на растителни протеини и алтернативни източници на протеини в ЕС, като например насекоми или водорасли, е начин за ефективно справяне с много от предизвикателствата, свързани с околната среда и климата, пред които е изправено селското стопанство на ЕС, както и за предотвратяване на обезлесяването, загубата на биологично разнообразие и влошаването на екосистемите в държавите извън ЕС и за намаляване на сегашната зависимост на Европа от доставките на растителни протеини; призовава Комисията да доразвие своя доклад относно развитието на растителните протеини в Европейския съюз (COM(2018)0757) и да представи стратегия на ЕС за преход към протеини, която да обхваща търсенето и предлагането, за да се подкрепи и стимулира устойчивото производство на протеинови култури, включително местни доставки на фуражи и производство на храни, като се повиши самодостатъчността на ЕС и се намали глобалното въздействие върху околната среда и климата; подчертава значението на намаляването на зависимостта от вноса на протеинови култури от други континенти; 92. отново призовава за разширяване на общата оценка на риска на ЕС в цялото законодателство с цел да се предотврати излагането на потребителите на опасни вещества в храните; 93. припомня, че профилите на хранителните съставки, които отдавна трябваше да бъдат приети, продължават да бъдат уместни и необходими за постигане на целите на Регламент (ЕО) № 1924/2006 относно хранителни и здравни претенции за храните (72); приветства обявяването на законодателно предложение за установяване на профили на хранителните съставки; посочва, че много хранителни продукти, включително някои, предлагани на пазара за деца, продължават да използват здравни и хранителни претенции, въпреки че имат високи нива на хранителни вещества, които будят безпокойство; подчертава, че трябва да се разработи надежден набор от профили на хранителните съставки, за да се забрани използването на хранителни и здравни претенции за храни с високо съдържание на мазнини, захари и/или сол; призовава да се обърне специално внимание на храните за деца и други храни със специално предназначение; 94. признава, че етикетите за хранителните стойности на лицевата страна на опаковката са определени от международните органи за обществено здравеопазване като Световната здравна организация като ключов инструмент за подпомагане на потребителите при осъществяването на по-информиран, по-балансиран и по-здравословен избор на храните; подчертава, че системата за етикетиране на хранителните стойности на лицевата страна на опаковката, която е в съответствие с насоките за хранителния режим и я допълва, следва да помага на потребителите да правят по-здравословен избор на храни, като им предоставя разбираема информация за консумираните от тях храни; призовава Комисията да гарантира, че е разработен задължителен и хармонизиран етикет на ЕС за хранителните стойности на лицевата страна на опаковката въз основа на солидни, независими научни доказателства и доказано разбиране от страна на потребителите, с открит достъп за всички участници на пазара, включително за малките и средните оператори, като се взема предвид допълнителната тежест за стопанските субекти и съюзите в хранително-вкусовия сектор; подчертава освен това, че за да се улесни сравнението между продуктите, то следва да включва тълкувателен елемент за предоставяне на прозрачна, съпоставима и хармонизирана информация за продуктите и да се основава на единни референтни количества; призовава Комисията надлежно да вземе предвид специфичните характеристики на продуктите с една съставка и продуктите в рамките на европейските схеми за качество (ЗНП, ЗГУ, ГУ и т.н.), по-специално неизменимостта на техния състав, като същевременно подчертава, че всички съображения относно евентуални изключения следва да се основават на научна обосновка; призовава за създаване на цифрова система за предоставяне на допълнителна доброволна информация за хранителните продукти („Eu4healthyfood“) и предлага тази информация да може да бъде предоставена в цифров вид чрез QR код и да бъде намерена лесно от потребителя; 95. отбелязва, че здравословните продукти, включително храните, могат да съдържат естествени или синтетични съставки, които имат различно въздействие върху околната среда и здравето на потребителите; призовава за въвеждане на задължителни схеми за етикетиране на здравословни продукти, при които се посочва дали дадена съставка е от синтетичен произход, когато е получена чрез химичен синтез, особено когато съществуват естествени еквиваленти; 96. призовава Комисията да направи оценка на промените в поведението на потребителите, като онлайн закупуването на хранителни продукти; 97. приветства инициативата на Комисията, насочена към подобряване на етикетирането на произхода, и нейното желание да я разшири чрез включване на по-голям диапазон от продукти; отново призовава за задължително етикетиране на произхода; подчертава, че то следва да бъде всеобхватно и хармонизирано и да обхваща всички хранителни продукти, че следва да обхваща заведенията за обществено хранене, ресторантите и търговията на дребно, както и да бъде напълно проверимо и проследимо и да не подкопава правилното функциониране на вътрешния пазар; подчертава, че Регламентът относно информацията за храните (73) трябва да бъде преразгледан с акцент върху млякото и месото като съставки; призовава Комисията да коригира настоящата практика, съгласно която продукти, чиито основни съставки не са с местен или регионален произход, могат да бъдат предлагани на пазара като такива, ако произходът на тези неместни основни съставки
(72) (73)
ОВ L 404, 30.12.2006 г., стр. 9.
Регламент (ЕС) No 1169/2011 на Европейския парламент и на Съвета от 25 октомври 2011 г. за предоставянето на информация за храните на потребителите (ОВ L 304, 22.11.2011 г., стр. 18).